31997R0779
L 113/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 779/97 НА СЪВЕТА
от 24 април 1997 година
за въвеждане на режими на управление на риболовното усилие в Балтийско море
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора да създаване на Европейската общност и по-специално член 43 от него,
като взе предвид предложението от Комисията (1),
като взе предвид становището на Европейския парламент (2),
като взе предвид становището Икономическия и социален комитет (3),
като има предвид, че съгласно условията на Акта за присъединяване от 1994 г., се прилагат временни режими, управляващи достъпа до водите, до въвеждането на общностна система на специални риболовни разрешителни; като има предвид, че тези режими са установени в Регламент (ЕО) № 3237/94 на Комисията (4);
като има предвид, че тези режими предполагат, че ще бъдат приети мерки на Общността, установяващи условията за достъп до водите и ресурсите и предназначени за изпълнението на риболовните дейности и за въвеждането на общностна система на специални риболовни разрешителни; като има предвид, че настоящият регламент създава такива мерки;
като има предвид, че е необходимо да бъдат събрани данни относно риболовното усилие, разгърнато от плавателни съдове на Общността в риболовните райони, за които режимите се прилагат, за да се получи по-ясно разбиране за експлоатацията на тези риболовни райони;
като има предвид, че е отговорност на държавите-членки на флага да въведат мерки за наблюдение на риболовно усилие; като има предвид, че поради това е необходимо да се осигури прозрачността и справедливостта на управленските и контролни процедури;
като има предвид, че наблюдението на риболовно усилие в Балтийско море няма да накърни установяването от Съвета на равнища за риболовно усилие в съответствие с процедурата, установена в член 8 от Регламент (ЕИО) № 3760/92 на Съвета от 20 декември 1992 г. за установяване на система на Общността за рибарството и аквакултурите (5), по-специално да вземе предвид състоянието на ресурсите в този район,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент установява подробни правила за въвеждането на система за управление на риболовното усилие в зоните на IBSFC (подучастъци 22-32), които попадат под суверенитета или юрисдикцията на държави-членки.
Тази система влиза в действие на 1 януари 1998 г.
Член 2
1. Държавите-членки съставят поименни списъци на риболовните кораби, плаващи под техните съответни флагове, на които е разрешено да извършват риболовни дейности в риболовните райони, определени в приложението.
2. Държави-членки могат на една по-късна дата да заменят риболовни кораби, вписани в техните списъци, или да включат други риболовни кораби, при условие че те имат разрешение за риболов и се подложат на съответните условия, произтичащи от прилагането на член 11 от Регламент (ЕО) № 3760/92.
Член 3
Всяка държава-членка издава специални риболовни разрешителни в съответствие с Регламент (ЕО) № 1627/94 на Съвета от 27 юни 1994 г. за установяване на общи разпоредби относно специалните разрешителни за риболов (6) за риболовни кораби, плаващи под нейния флаг, които се занимават с риболовни дейности в риболовните райони, посочени в приложението.
Член 4
1. Държавите-членки изпращат на Комисията най-късно до 30 септември 1997 г. информация по отношение на поименните списъци на риболовните кораби, предвидени в член 2.
2. Държавите-членки редовно съобщават на Комисията всяка промяна в информацията, посочена в параграф 1.
3. Комисията изпраща информацията, предвидена в параграфи 1 и 2, на другите държави-членки.
Член 5
При необходимост Съветът, в съответствие с процедурата, предвидена в член 8, параграф 4 от Регламент (ЕИО) № 3760/92, може да определи равнища за риболовно усилие, като по-специално вземе предвид състоянието на запасите в риболовните райони, посочени в настоящото приложение.
Член 6
1. Държавите-членки предприемат стъпки, за да осигурят едно последващо наблюдение на риболовното усилие, разгърнато от риболовни кораби, плаващи под техен флаг, в риболовните райони, предвидени в приложението.
2. До 31 декември 1997 г. Съветът приема решение по предложение на Комисията, предоставено най-късно до 30 юни 1997 г., за изменения на Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (7) и по-специално по отношение на Дял IIa относно вписването на данни за риболовното усилие в дневника, процедурите за изпращане на поименните списъци на риболовните кораби на Комисията, събирането на данни за риболовно усилие от държавите-членки и изпращането на събраните данни за риболовното усилие на Комисията, за да се осигури съответствие с режимите за управление на риболовното усилие, предвидено в настоящия регламент.
Член 7
1. Настоящият регламент се прилага за риболовни кораби от повече от 15 метра между перпендикулярите или повече от 18 на външните габарити.
2. Риболовното усилие за кораби под тази граница се оценява общо за всеки риболовен район.
Член 8
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 24 април 1997 година.